Diari Oficial de la Generalitat Valenciana


Sumari del DOGV 7806, del 15-06-2016 (2016/4375)

Informació pública de la sentència dictada en el recurs contenciós administratiu número 5/363/2014, interposat contra la resolució del secretari autonòmic de Personal i Dependència, de 31 de març de 2014.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7806

Data del DOGV
:   15-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4375


Data del document
:   10-06-2016

Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Anàlisi jurídica

 Descriptors 

:   * legislació

Informació pública de la sentència dictada en el recurs contenciós administratiu número 5/363/2014, interposat contra la resolució del secretari autonòmic de Personal i Dependència, de 31 de març de 2014. [2016/4375]  
La lletrada de l'Administració de Justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 5, fa saber:  
Que en el recurs contenciós administratiu seguit en aquesta sala amb el número 5/000363/2014, interposat per Esperanza Juárez Serrano, en representació de la seua filla María Caridad Ramírez Juárez, contra resolució del secretari autonòmic de Personal i Dependència, de 31 de març de 2014, s'ha dictat Sentència número 248/2016, de data 18 de març de 2016, que té l'encapçalament i la dispositiva que literalment són com segueix:  
«La Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, composta per Fernando Nieto Martín, president, José Bellmont Mora, Rosario Vidal Mas, Edilberto Narbón Laínez i Begoña García Meléndez, magistrats, ha pronunciat la següent Sentència número 248/2016. En el recurs contenciós administratiu número 363/14, interposat per Esperanza Juárez Serrano, representada pel procurador Miguel Castelló Merino, i dirigida per la lletrada Sandra Casas Molina, contra resolució del secretari autonòmic de Personal i Dependència, de 31 de març de 2014, que desestima recurs d'alçada contra resolució de la directora general de Persones amb Discapacitat i Dependència, de data 2 de desembre de 2013, que revisada el programa d'atenció personal en el sentit d'establir la participació d'aquesta en el cost del servei que té reconegut en 535,53 ?/mes. Han sigut part en les actuacions com a administració demandada la Generalitat Valenciana, a través dels seus serveis jurídics i magistrat ponent José Bellmont Mora.»  
  
«Disposem  
Estimem en part el recurs plantejat per Esperanza Juárez Serrano contra la resolució del secretari autonòmic de Personal i Dependència, de 31 de març de 2014, que desestima recurs d'alçada contra resolució de la directora general de Persones amb Discapacitat i Dependència de data 2 de desembre de 2013, que revisada el programa d'atenció personal en el sentit d'establir la participació d'aquesta en el cost del servei que té reconegut en 535,53 ?/mes, i fem els pronunciaments següents:  
  
1. Respecte del recurs indirecte contra l'Ordre 21/2012, de 25 d'octubre, de la Conselleria de Justícia i Benestar Social, per la qual es regulen els requisits i condicions d'accés al programa d'atenció a les persones i a les seues famílies en el marc del Sistema per a l'Autonomia i Atenció a la Dependència a la Comunitat Valenciana. S'anul·len els articles 17.7, 19, 20, capítol VIII i disposició addicional primera.  
2. Respecte del recurs directe, s'anul·len les resolucions recorregudes per ser contràries a dret. Es reconeix el dret a la devolució de les quantitats abonades, llevat que li hagen fet nova fixació de copagament d'acord amb la Llei 7/2014, de 22 de desembre, que des d'eixe moment tindria cobertura legal.  
3. Es desestima la resta de les pretensions.  
4. No és procedent fer exprés pronunciament sobre les costes processals.  
Ferma aquesta resolució, procediu a la publicació dels preceptes anul·lats de l'Ordre 21/2012 en el Diari Oficial de la Conunitat Valenciana.  
Quan pertoque i amb un certificat literal d'aquesta resolució, torneu l'expedient administratiu al centre de procedència.  
Notifiqueu aquesta resolució a les parts, i feu-los saber que, en contra, pot interposar-se recurs de cassació ordinària davant del Tribunal Suprem, de l'article 86 de la Llei 29/1998, que es prepararà davant d'aquesta sala en el termini de 10 dies comptats des de l'endemà de la notificació d'aquesta resolució, conforme a l'article 90 de l'esmentada llei.  
Aquesta és la nostra sentència, que pronunciem, manem i signem.»  
  
I perquè es procedisca a publicar-la en el Diari Oficial de la Comunitat Valenciana, expedisc aquest edicte.  
  
València, 10 de juny de 2016.- La lletrada de l'Administració de Justícia: Carolina León Freijeiro.